Колорадо
Колорадо () е щат в Съединените американски щати със столица гр. Денвър. Заема по-голямата част от южните Скалисти планини, както и северозападната част на Колорадското плато и западните краища на Големите равнини. Счита се за част от Западните американски щати, Югозападните американски щати и Планинските щати. Той е осми по територия и 22-ри по население в 50-те американски щати. По изчисление на Американското бюро за преброяване на населението, населението на щата е 5 187 582 души на 1 юли 2012 г., което е увеличение от 3,15% в сравнение с данните от Преброяването от 2010 г.

Щатът носи името на река Колорадо, която е наречена от испанските изследователи Рио Колорадо („Червена река“) заради червените наноси, носени от планината. На 1 август 1876 г. американският президент Юлисис Грант подписва декларация, по силата на която Колорадо е приет като 38-ия пореден член на Съюза. Щатът е наречен Стогодишния щат, тъй като става щат-член сто години след Декларацията за независимост на САЩ.

Границите на Колорадо са следните: Уайоминг на север, Небраска и Канзас на североизток и изток, Ню Мексико и Оклахома на юг, Юта на запад и Аризона на югозапад. Мястото, където се срещат границите на Колорадо, Ню Мексико, Юта и Аризона, се нарича Четирите ъгъла; това е сърцето на Американския Югозапад. Колорадо е известен със своите живописни планини, горски местности, високи равнини, каньони, плата, реки и пустини.

Административният център, както и най-населеният град в Колорадо, е Денвър. Жителите на щата са известни като колорадци (Coloradans), въпреки че архаизмът колорадийци (Coloradoan) също се използва.

География 

Колорадо е с обща площ от 269 758 km², от които 268 771 km² са суша и 987 km² (0,37%) вода. Има население от 4 939 456 души (2008).

Реки:

Градове:

Други населени места:
 Бейли

Окръзи 
Колорадо се състои от 64 окръга. 2 окръга – Брумфийлд и Денвър, съвпадат с градовете със същите имена и се считат за едни и същи административни единици (вижте град-окръг). Окръзите са:

Източници